CELEX: 32010D0052
Language: mt
Date: 2010-01-27 00:00:00
Title: 2010/52/: Deċiżjoni tal-Kummissjoni tas- 27 ta’ Jannar 2010 dwar il-kontribut finanzjarju tal-Unjoni għal programm għall-kontroll ta’ organiżmi li jagħmlu ħsara lill-pjanti u prodotti għall-pjanti fid-dipartimenti Franċiżi lil hinn mix-xtut għall-2010 (notifikata bid-dokument numru C(2010) 320)

30.1.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 26/26
            
         DEĊIŻJONI TAL-KUMMISSJONI
   tas-27 ta’ Jannar 2010
   dwar il-kontribut finanzjarju tal-Unjoni għal programm għall-kontroll ta’ organiżmi li jagħmlu ħsara lill-pjanti u prodotti għall-pjanti fid-dipartimenti Franċiżi lil hinn mix-xtut għall-2010
   (notifikata bid-dokument numru C(2010) 320)
   (It-test bil-Franċiż biss hu awtentiku)
   (2010/52/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 247/2006 tat-30 ta’ Jannar 2006 li jistabbilixxi miżuri speċifiċi għall-agrikultura fir-reġjuni l-aktar il-bogħod tal-Unjoni (1) u b’mod partikolari l-ewwel sentenza tal-ewwel subparagrafu tal-Artikolu 17(3),
   Billi:
   
               (1)
            
            
               Id-Deċiżjoni tal-Kummissjoni 2007/609/KE tal-10 ta’ Settembru 2007 dwar it-tifsira tal-miżuri eliġibbli għall-finanzjament tal-Komunità fil-programmi għall-kontroll ta’ organiżmi ta’ ħsara għall-pjanti u prodotti tal-pjanti f’dipartimenti Franċiżi barra mill-pajjiż, fl-Azores u Madeira (2) tiddefinixxi l-miżuri eliġibbli għall-kontribut finanzjarju tal-Unjoni għall-programmi għall-kontroll ta’ organiżmi li jagħmlu ħsara lill-pjanti u l-prodotti tal-pjanti fid-dipartimenti Franċiżi lil hinn mix-xtut, fl-Ażores u fil-Madeira.
            
         
               (2)
            
            
               L-awtoritajiet Franċiżi ppreżentaw programm lill-Kummissjoni għall-2010 li jistipula l-miżuri tas-saħħa tal-pjanti fid-dipartimenti Franċiżi lil hinn mix-xtut. Dan il-programm jispeċifika l-għanijiet li jridu jinkisbu, ir-riżultati mistennija, il-miżuri li jridu jiġu mwettqa, id-dewmien tagħhom u l-ispiża tagħhom bil-ħsieb tal-possibilità ta’ kontribut finanzjarju Komunitarju. Il-miżuri stipulati f’dak il-programm jissodisfaw ir-rekwiżiti tad-Deċiżjoni 2007/609/KE. Il-Kummissjoni għalhekk tikkunsidra li ntlaħqu r-rekwiżiti tal-Artikolu 17(1) tar-Regolament (KE) Nru 247/2006.
            
         
               (3)
            
            
               Skont l-Artikolu 3(2)(a) tar-Regolament tal-Kunsill (KE) Nru 1290/2005 tal-21 ta’ Ġunju 2005 dwar l-iffinanzjar tal-politika agrikola komuni (3), il-miżuri tas-saħħa tal-pjanti għandhom jiġu ffinanzjati mill-Fond Ewropew għall-Garanzija Agrikola. Għall-fini tal-kontroll finanzjarju ta’ dawk il-miżuri, l-Artikoli 9, 36 u 37 ta’ dak ir- Regolament għandhom japplikaw.
            
         
               (4)
            
            
               Skont l-Artikolu 75 tar-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 fir-rigward tar-Regolament Finanzjarju applikabbli għall-baġit generali tal-Komunitajiet Ewropej (4) u Artikolu 90(1) tar-Regolament tal-Kummissjoni (KE, Euratom) Nru 2342/2002 tat-23 ta’ Diċembru 2002 li jippreskrivi regoli ddettaljati għall-implimentazzjoni tar-Regolament tal-Kunsill (KE, Euratom) Nru 1605/2002 fuq ir-Regolament Finanzjarju li jgħodd għall-baġit ġenerali tal-Komunitajiet Ewropej (5), l-impenn tan-nefqa mill-baġit tal-Unjoni għandu jiġi ppreċedut minn deċiżjoni ta’ finanzjar adottata mill-istituzzjoni jew l-awtoritajiet li għaliha jkunu ġew iddelegati l-poteri, filwaqt li jiġu stabbiliti l-elementi essenzjali tal-azzjoni li tinvolvi n-nefqa.
            
         
               (5)
            
            
               Id-deċiżjoni preżenti tikkostitwixxi deċiżjoni ta’ finanzjar għan-nefqa provduta fit-talbiet ta’ kofinanzjar ippreżentati mill-Istati Membri.
            
         
               (6)
            
            
               Il-miżuri stipulati f’din id-deċiżjoni huma konformi mal-opinjoni tal-Kumitat Permanenti dwar is-Saħħa tal-Pjanti,
            
         ADOTTAT DIN ID-DEĊIŻJONI:
   Artikolu 1
   Kontribut finanzjarju tal-Unjoni lil Franza għall-programm uffiċjali għall-kontroll ta’ organiżmi li jagħmlu ħsara lill-pjanti u l-prodotti tal-pjanti fid-dipartimenti Franċiżi lil hinn mix-xtut għall-2010, kif speċifikat fil-Parti A tal-Anness, huwa approvat.
   Għandu jkun limitat għal 60 % tal-ispiża eliġibbli totali, kif speċifikat fil-Parti B tal-Anness, b’massimu ta’ EUR 240 000 (eskluża l-VAT).
   Artikolu 2
   1.   Għandhom jiġu mħallsa EUR 100 000 bil-quddiem fi żmien 60 jum minn wara li tasal talba ta’ ħlas minn Franza.
   2.   Il-bilanċ tal-kontribut finanzjarju għandu jitħallas sakemm ikun intbagħat rapport finali ta’ implimentazzjoni dwar il-programm lill-Kummissjoni f’forma elettronika sa mhux aktar tard mill-15 ta’ Marzu 2011.
   Dan ir-rapport għandu jkun fih:
   
               (a)
            
            
               valutazzjoni teknika konċiża tal-programm sħiħ, inkluż il-grad ta’ kisba tal-għanijiet fiżiċi u kwalitattivi u l-progress miksub, u evalwazzjoni tal-impatt immedjat fitosanitarju u ekonomiku, kif ukoll
            
         
               (b)
            
            
               dikjarazzjoni tal-ispiża finanzjarja li tindika n-nefqa proprja mqassma skont is-sottoprogramm u l-miżura.
            
         3.   Fir-rigward tat-tqassim indikattiv tal-baġit speċifikat fil-Parti B tal-Anness, Franza tista’ taġġusta l-finanzjament bejn il-miżuri differenti fl-istess sottoprogramm f’limitu ta’ 15 % tal-kontribut tal-Unjoni għal dan is-sottoprogramm, sakemm l-ammont totali tal-ispejjeż eliġibbli skedati fil-programm ma jinqabiżx u li b’hekk l-għanijiet ewlenin tal-programm ma jiġux kompromessi.
   Hija għandha tgħarraf lill-Kummissjoni bi kwalunkwe aġġustament li jsir.
   Artikolu 3
   Din id-Deċiżjoni għandha tapplika mill-1 ta’ Jannar 2010.
   Artikolu 4
   Din id-Deċiżjoni hija indirizzata lir-Repubblika ta’ Franza.
   
      Magħmul fi Brussell, is-27 ta’ Jannar 2010.
      
         
            Għall-Kummissjoni
         
         Androulla VASSILIOU
         
            Membru tal-Kummissjoni
         
      
   
   
      (1)  ĠU L 42, 14.2.2006, p. 1.
   
      (2)  ĠU L 242, 15.9.2007, p. 20.
   
      (3)  ĠU L 209, 11.8.2005, p. 1.
   
      (4)  ĠU L 248, 16.9.2002, p. 1.
   
      (5)  ĠU L 357, 31.12.2002, p. 1.
   
      ANNESS
      
         PROGRAMM U TQASSIM INDIKATTIV TAL-BAĠIT GĦALL-2010
      
      
         PARTI A
      
      
         Programm
      
      Il-programm għandu jikkonsisti f’erba’ sottoprogrammi:
      
                  (1)
               
               
                  sottoprogramm interdipartimentali:
                  Miżura 1: żvilupp ta’ metodi ta’ detezzjoni għal organiżmi li jagħmlu l-ħsara bbażati fuq reazzjoni katina ta’ polymerase (PCR)
               
            
                  (2)
               
               
                  sottoprogramm għad-dipartiment ta’ Martinique:
                  Miżura 2: stħarriġiet fitosanitarji u taħriġ ta’ bdiewa tal-imxietel
               
            
                  (3)
               
               
                  sottoprogramm għad-dipartiment ta’ Guyane:
                  Miżura 3: tmexxija ta’ sistema agrikola fitosanitarja ta’ twissija għall-produzzjoni tar-ross;
               
            
                  (4)
               
               
                  sottoprogramm għad-dipartiment ta’ Guadeloupe:
                  
                              (a)
                           
                           
                              Miżura 4.1: tmexxija ta’ netwerk ta’ stħarriġ għall-ferminelli;
                           
                        
                              (b)
                           
                           
                              Miżura 4.2: stħarriġiet fitosanitarji fil-produzzjoni tat-tadam;
                           
                        
                              (c)
                           
                           
                              Miżura 4.3: tmexxija tar-riskju tal-introduzzjoni ta’ organiżmi li jagħmlu l-ħsara mill-attività turistika.
                           
                        
            
         PARTI B
      
      
         Tqassim indikattiv tal-baġit b’indikazzjoni tar-riżultati varji mistennija
      
      
                  (F’EURO)
               
            
                  Sottoprogrammi
               
               
                  Riżultati
                  (S: forniment ta’ servizzi, R: riċerka jew xogħol ta’ studju)
               
               
                  Spejjeż eliġibbli
               
               
                  Kontribut finanzjarju
               
               
                  Kontribut finanzjarju massimu tal-Unjoni
               
            
                  Sottoprogramm inter-DOM
               
               
                   
               
            
                  Mżura 1
               
               
                  Metodu ta’ PCR kwantitattiv (R)
               
               
                  120 000 
               
               
                  48 000 
               
               
                  72 000 
               
            
                  Subtotal
               
               
                  120 000 
               
               
                  48 000 
               
               
                  72 000 
               
            
                  Martinique
               
               
                   
               
            
                  Miżura 2
               
               
                  Stħarriġiet fitosanitarji u taħriġ ta’ bdiewa tal-imxietel (S)
               
               
                  110 000 
               
               
                  44 000 
               
               
                  66 000 
               
            
                  Subtotal
               
               
                  110 000 
               
               
                  44 000 
               
               
                  66 000 
               
            
                  Guyane
               
               
                   
               
            
                  Mżura 3
               
               
                  Tmexxija ta’ sistema fitosanitarja agrikola ta’ twissija (S)
               
               
                  119 500 
               
               
                  47 800 
               
               
                  71 700 
               
            
                  Subtotal
               
               
                  119 500 
               
               
                  47 800 
               
               
                  71 700 
               
            
                  Guadeloupe
               
               
                   
               
            
                  Miżura 4.1
               
               
                  Tmexxija ta’ netwerk ta’ stħarriġ għall-ferminelli (S)
               
               
                  15 500 
               
               
                  6 200 
               
               
                  9 300 
               
            
                  Miżura 4.2
               
               
                  stħarriġiet fitosanitarji fil-produzzjoni tat-tadam (S)
               
               
                  20 000 
               
               
                  8 000 
               
               
                  12 000 
               
            
                  Miżura 4.3
               
               
                  Azzjonijiet ta’ komunikazzjoni lill-pubbliku dwar ir-riskji ta’ introduzzjoni ta’ organiżmi li jagħmlu ħsara (S)
               
               
                  15 000 
               
               
                  6 000 
               
               
                  9 000 
               
            
                  Subtotal
               
               
                  50 500 
               
               
                  20 200 
               
               
                  30 300 
               
            
                  Total
               
               
                  400 000 
               
               
                  160 000 
               
               
                  240 000